Source: https://www.riigiteataja.ee/akt/428062014006
Timestamp: 2019-08-22 23:19:02+00:00
Document Index: 470591

Matched Legal Cases: ['§ 3', '§ 4', '§ 5', '§ 42', '§ 30', '§ 2', '§ 3', '§ 4', '§ 5']

Supelranna kasutamise ja hooldamise kord – Riigi Teataja
Supelranna kasutamise ja hooldamise kord
Supelranna kasutamise ja hooldamise kord - sisukord
§ 3 Supelranna kasutamise nõuded
§ 4 Lemmikloomadega supelrannas viibimine
§ 5 Supelranna hooldus
RT IV, 28.06.2014, 6
Vastu võetud 19.06.2014 nr 27
Määrus kehtestatakse looduskaitseseaduse § 42 lõike 3 ning tubakaseaduse § 30 lg 1 alusel.
(1) Käesoleva määruse eesmärgiks on koos riigi vastavate õigusaktidega tagada Pärnu linna supelrandade territooriumil heakord ning inimeste turvalisus.
(2) Määrus on täitmiseks kohustuslik kõigile Pärnu linna supelrandades viibivatele isikutele.
Käesolevas määruses on kasutatud järgmisi mõisteid:
1) suplushooaeg – ajavahemik 1. juunist kuni 31. augustini;
2) supelrand – supluskoht ehk veekogu või selle osa, mida kasutatakse suplemiseks, ja sellega piirnev maismaa osa, mis on tähistatud üldsusele arusaadavalt;
3) surfiala – tähistatud ala supluskohas (Side tänava pikendusest 500 meetrit Raeküla suunas), mida kasutatakse erinevat liiki surfispordi harrastamiseks.
4) veesõiduk – ujuvvahend veekogul liiklemiseks (purjelaud, purjejaht, paat, mootorpaat, väikelaev, võistluspurjekas, veesuusarobot, sõudepaat jt), välja arvatud laevad meresõiduohutuse seaduse § 2 punktides 2, 4 ja 5 toodud tähenduses.
5) purjelaud – tuule jõul liikuv veesõiduk, mille taglasel puudub jäik ühendus lauaga.
6) lemmikloom - inimese isiklikuks meelelahutuseks või seltsiks peetav või sellel eesmärgil pidamiseks mõeldud loom.
§ 3. Supelranna kasutamise nõuded
(1) Supelrannas on keelatud:
8) suplushooajal sõita veesõidukiga tähistatud supluskoha välispiirile lähemal kui 25 meetrit ning siseneda tähistatud supluskohta mistahes liiki veesõidukiga, välja arvatud järelevalveks ja päästetöödeks kasutatava veesõidukiga nende kasutamisel tööülesannete täitmiseks;
10) liigelda ja parkida mootorsõidukiga tähistatud supluskohas, välja arvatud pääste- ja hooldustöödeks ja kutselise või harrastusliku kalapüügiõigusega isikul kalapüügiks vajaliku veesõiduki veekogusse viimiseks Hirve, Harju, Karja ja Roostiku tänavate pikendustel Pärnu Linnavalitsuse majandusosakonna (edaspidi majandusosakond) kirjalikul loal;
11) võtta suplushooajal tähistatud supluskohta kaasa lemmikloomi, välja arvatud käesoleva määruse §-s 4 sätestatud juhul.
(2) Pärnu keskrannas on suitsetamine keelatud.
§ 4. Lemmikloomadega supelrannas viibimine
(1) Suplushooajal võib viibida lemmikloomadega Harju, Mere ja Roostiku tänavate pikendustel paiknevates randades ning Pärnu jõe vasakkalda muuli juures.
(2) Lemmikloomaga supelrannas viibides tuleb järgida Pärnu Linnavolikogu 07.08.2008 määruse nr 18 ”Koerte ja kasside pidamise eeskiri” nõudeid.
§ 5. Supelranna hooldus
Supelrandade hooldust korraldab Pärnu Linnavalitsuse majandusosakond.
Järelevalvet käesolevas määruses toodud tingimuste täitmise üle teostavad kehtivates õigusaktides ettenähtud isikud ja Pärnu Linnavalitsuse poolt määratud ametnikud.
Pärnu Linnavolikogu 21.04.2005 määrus nr 18 ”Avaliku korra eeskiri” tunnistatakse kehtetuks.